钦定古今图书集成/理学汇编/文学典/第191卷 > 严有翼艺苑雌黄 > 《夺胎换骨》
## 钦定古今图书集成/理学汇编/文学典/第191卷 > 严有翼艺苑雌黄 > 《夺胎换骨》

前辈云：诗有夺胎换骨之说，信有之也。杜陵《谒元元
庙》，其一联云：“五圣联龙衮，秋风折雁行。”亦以“雁行”对
龙衮，然语中的其亲切过于本诗。兹不谓之夺胎可
乎？不然，则徒用前人之语，殊不足贵。且如沈佺期云：
“小池残暑退，高树早凉归。”非不佳也，然正用柳恽“太
液微波起，长杨高树秋”之句耳。苏子云：“峡束沧渊深
贮月，岩排红树巧妆秋。”非不佳也，然正用杜陵“峡束
沧江起，岩排石树圆”之句耳，语虽工而无别也。